A BIZOTTSÁG 634/2008/EK RENDELETE
(2008. június 27.)
a tejtermékeket tartalmazó, a 3448/93/EK tanácsi rendelet hatálya alá tartozó egyes árucikkek Svájcból a Közösségbe történő behozatalára alkalmazandó, csökkentett mezőgazdasági alkotóelemek és kiegészítő vámok meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikkére,
mivel:
(1)
Az Európai Közösség és a Svájci Államszövetség közötti, 2004. október 26-i megállapodás (2) (a továbbiakban: megállapodás) egy új 2. jegyzőkönyvvel váltotta fel az Európai Közösség és a Svájci Államszövetség közötti, 1972. július 22-i megállapodás egyes feldolgozott mezőgazdasági termékekről szóló 2. jegyzőkönyvét. A jegyzőkönyv végrehajtása során az EK-Svájc Vegyes Bizottság 1/2008. határozatával (3)2008. február 1-jei hatállyal módosította a belföldi referenciaárakat.
(2)
Következésképpen a tejtermékeket tartalmazó, Svájcból a Közösségbe behozott egyes termékek vonatkozásában meg kell határozni a 2008. február 1-jétől alkalmazandó mezőgazdasági alkotóelemeket és kiegészítő vámokat.
(3)
Mivel a megállapodás 2008. február 1-jétől alkalmazandó, az ebben a rendeletben előírt intézkedéseket is ettől az időponttól kell alkalmazni,
ELFOGADTA EZT A RENDELETET:
1. cikk
A tejtermékeket tartalmazó, a 3448/93/EK tanácsi rendelet B. melléklete 1. táblázatának hatálya alá tartozó, Svájcból származó egyes árucikkekre alkalmazandó, csökkentett mezőgazdasági alkotóelemeket és kiegészítő vámokat a melléklet ismerteti.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit 2008. február 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. június 27-én.